Държавен вестник, бр. 64, 2015 г., стр. 17

БРОЙ  64	
Д Ъ Р Ж А В Е Н  В Е С Т Н И К 	
СТР.  17  
Член 20
Транзитно преминаване
1. Всяка от Страните въз основа на молба 
разрешава транзитно преминаване през те-
риторията си на лице, предадено на другата 
страна от трета държава. Молбата за транзитно 
преминаване трябва да съдържа необходимата 
информация за лицето, включително сведе-
ния за престъплението, за извършването на 
което се обвинява или за извършването на 
което е осъдено, както и за наличие на по-
становление (определение) за задържането му 
под стража. Тази разпоредба не се прилага в 
случай, че се използва въздушен транспорт, 
когато не се планира кацане на територията 
на другата страна.
2. Замолената страна удовлетворява мол-
бата за транзитно преминаване във възможно 
най-кратък срок. Компетентните органи на 
Страните във всеки конкретен случай съгла-
суват начина, маршрута и другите условия за 
транзитното преминаване, включително усло-
вията за съпровождане на транспортираното 
лице и наличието на съответни документи.
3. По време на транзитното преминаване 
държавата на транзита осигурява поставянето 
на транспортираното лице под стража и оказва 
необходимата помощ на представителите на 
другата страна, съпровождащи транспорти-
раното лице.
4. В случай на непланирано кацане на 
въздухоплавателното средство страната, над 
чиято територия се осъществява полетът, може 
въз основа на молба на представителите на 
другата страна, съпровождащи транспорти-
раното лице, да го задържи под стража за 72 
часа до получаване на молбата за транзитно 
преминаване по точка 1 на този член. Молбата 
може да бъде предадена и чрез електронни 
средства за предаване на данни.
5. Ако транспортираното лице е гражданин 
на страната, на чиято територия е извършено 
непланирано кацане, лицето трябва да бъде 
предадено на страната, която на свой ред 
трябва да действа съгласно разпоредбите на 
член 16 от този договор.
Раздел IV
Заключителни разпоредби
Член 21
Уреждане на спорове
Всякакви спорове и разногласия относно 
тълкуването или прилагането на разпоредбите 
от този договор се уреждат чрез консултации 
и преговори между Страните.
Член 22
Отношение към други международни договори
1. Разпоредбите на този договор не засягат 
правата и задълженията на страните, произ-
тичащи от други международни договори, по 
които те са страни.
2. Страните могат да сключват помежду 
си споразумения, включително и от между-
ведомствен характер, по въпроси, залегнали 
в този договор, с цел допълване или разши-
ряване на действието на разпоредбите му или 
за улесняване на прилагането на заложените 
в него принципи.
Член 23
Внасяне на допълнения и изменения
В този договор могат да се правят допълне-
ния и изменения, които са негова неразделна 
част и се оформят във вид на отделни прото-
коли, които влизат в сила по реда, предвиден 
в член 24 на този договор.
Член 24
Влизане в сила
Този договор подлежи на ратифициране и 
влиза в сила на 30-ия ден след датата на полу-
чаване на последното писмено съобщение по 
дипломатическите канали за изпълнението от 
Страните на вътрешнодържавните процедури, 
необходими за влизането му в сила.
Член 25
Срок на действие и денонсиране
1. Този договор се сключва за неопределен 
срок.
2. Всяка от Страните има право да прекрати 
действието на този договор по всяко време, 
като уведоми писмено за това другата стра-
на по дипломатическите канали. Договорът 
прекратява действието си след изтичането на 
шест месеца от датата, на която е получено 
съответното предизвестие. При прекратяване 
на действието на този договор действията по 
екстрадиция, които са предприети в периода 
на неговото действие, остават в сила до тях-
ното цялостно извършване.
Член 26
Прилагане на договора
Този договор се прилага при изпълнение 
на молби за екстрадиция и относно деяния, 
извършени преди влизането му в сила.
Подписан в София на 14 ноември 2014 г. в 
два екземпляра на български, казахски и руски 
език, като всички текстове имат еднаква сила.
При възникване на разногласия в тълкува-
нето на разпоредбите на този договор Страните 
използват текста на руски език.
За Република 	
За Република
България:	
Казахстан:
Христо Иванов,	
Асхат Даулбаев,
министър на	
генерален прокурор
правосъдието
5412